Beste faktore bat konkistatzaileek herri indigenen arteko egoera politikoa manipulatzeko eta inperio handiagoen aurka aliantzak egiteko zuten gaitasuna izan zen. Inkako zibilizazioa garaitzeko, alde batekoak izan ziren gerra zibilean. Espainiarrek Azteken zibilizazioa suntsitu zuten, bertako indigena batzuekin aliatuz, zeinak auzoko tribu eta erresuma indartsuagoek menperatuak baitzeuzkaten. Taktika horiek espainiarrek erabili zituzten, adibidez, Granadako Gerran, Kanariar Uharteen konkistan eta Nafarroako konkistan. Konkistaketan zehar, indigenak konkistatzaileak baino askoz gehiago ziren; konkistatzaileen tropek ez zuten inoiz bertako biztanleriaren %2a gainditu. Hernán Cortések Tenochtitlan setiatu zuen armada
200.000 soldaduk osatzen zuten, horietatik %1 baino gutxiagok espainiarrak ziren.